ming030890/wiki-yue-high-quality huggingface dataset:
客村站

客村站（粵拼：haak3 cyun1 zaam6；英文：Kecun Station），規劃嗌過珠影站（zyu1 jing5 zaam6；Zhuying Station），係廣州地鐵3號綫同8號綫嘅轉車站，喺海珠區新港中路同廣州大道南嘅交界（客村立交）東邊近新港中路同廣州城市中軸線嘅交叉位。不過兩個月台嘅開放時間都唔同，其中8號綫範圍喺2003年6月28號開始營運，而3號綫範圍喺2005年12月26號開始營運。
呢個站曾經喺2005年12月26號到2006年12月27號間屬3號綫南邊終點站。

樓層
呢個站一共有4層樓嘅地下區域，其中地下1樓係站廳，有票務設施，客務中心同商鋪；地下2樓係8號綫嘅月台；地下3樓係轉車平台；地下4樓係3號綫嘅月台。同大多數3號綫、8號綫車站一樣，既冇休息室，又冇廁所、母嬰室響度。

站廳
呢個站嘅站廳係個十字架式嘅共用站廳。其中3號綫南北向，喺新中軸線嘅地底；而8號綫東西向，喺新港中路嘅地底；3號綫同8號綫呢兩個站廳都係分成東南西北4個部分。而收費區喺8號綫站廳嘅中間同3號綫站廳嘅南邊，四周圍俾人行通道同車站嘅商舖圍住嗮，而收費區入面有好多座扶手電梯、專用𨋢同樓梯往返呢兩個月台。

月台
呢個站嘅3號綫月台喺廣州城市新中軸線嘅地底，而8號綫嘅月台喺新港中路嘅地底。兩條綫嘅月台整成好似個十字架疊埋一齊噉。其中8號綫月台喺負二樓，而3號綫月台喺負四樓。
8號綫嘅月台全景（去萬勝圍嗰邊，喺2014年7月15號影。）3號綫嘅月台全景（去番禺廣場嗰邊，喺2015年5月15號影。）

商舖同自助服務
而家嘅客村站入面有好多唔同類嘅舖頭來服務乘客，好似有書店、麵包檔同洗衫舖、涼茶舖、糖舖等。
另外，客村站入面重有好多自助服務設施畀乘客用，包括咗自動櫃員機、自動販賣機、自動影相機等；重有可以充羊城通，可以交水電費同交通罰錢、顯示地鐵嘅路線、頭尾班車同埋地鐵嘅安全指引，重可以登記成廣州地鐵薈嘅會員嚟查獎分同換獎品。
商舖
利口福
天天洗衣
日閱堂

出入口
客村站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B、C、D。

規劃
喺1988年嘅「十字綫網」規劃入面就出咗嗰時嘅珠影站，佢就係嗰時舊2號綫嘅一個站，喺廣州大道嘅東邊。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。而規劃嘅車站名都改咗嗌「客村站」嘅名。個位就微調到而家呢個位。到咗2000年嘅近期線網規劃實施調整方案入面話咗3號綫停呢個站。到咗2008年嘅規劃方案入面話咗12號綫都會轉嚟呢個站度停。

施工
雖然話舊2號綫首期工程喺1999年10月10號開始逳手，但喺車站開始逳手起嗰陣先至話咗係2號綫同3號綫嘅轉車車站，結果就即刻停咗工而改咗設計，重留低咗轉車條件畀3號綫。而呢個站到咗2001年8月23號先至封頂。而地下3樓嘅轉車條件亦喺2003年起3號綫嗰時用咗。

2號綫時期（2003年6月28號～2010年9月21號）
雖然2002年12月28號嘅地鐵2號綫首通段通車，但從曉港到琶洲呢橛係重未開放，直到2003年6月28號嘅2號綫東延段開通咗之後先至開放直到2010年9月21號尾班車收車為止。

成為2號綫同3號綫嘅轉車站
2005年12月26號，因3號綫首通段開通，地下3樓嘅區域都開埋。嗰時3號綫首通段嚟到呢個站做尾站直到2006年12月29號為止。2006年12月30號因3號綫全綫開通，路線亦降級成中途站。

2號綫一分為二（2007年6月25號～2010年9月25號）
2007年6月25號，國家發改委通過咗2號綫同8號綫嘅延長段工程。工程喺2007年8月正式逳手，佢就係將舊2號綫喺曉港到江南西之間嘅位拆開，分別向南、西、北三個方向延長。2010年9月22～24號，舊二號綫停運兼開搞一分為二嘅工程。

8號綫時期（2010年9月25號之後）
2010年9月25號朝早，車站重新開放。佢唔單止變成8號綫嘅一部分，重改成3號綫同8號綫嘅轉車站。而原先2號綫同3號綫嘅轉車站改到嘉禾望崗站嗰邊。

利用狀況
客村站係廣州地鐵入面嘅其中一個重要嘅樞紐站，呢個站附近有好多住宅同商業區；喺2005年12月26號14:00之前，去珠江新城、天河西同石牌嘅商業中心區嗰邊啲人都係成日坐巴士直達（因為嗰時嘅地鐵要兜個大彎先至到天河嗰邊）。後嚟喺3號綫首通段開通咗之後，好多遊客同埋喺海珠區嘅乘客想去珠江新城、天河西同石牌嘅商業中心區都唔再坐巴士過河，而喺呢個站度轉3號綫過去，所以出入站嘅同轉車嘅客流都好大，甚至重喺早晚高峰出現井噴咁滯。尤其係3號綫嗰邊嘅乘客成日都要等2——3班車先至上到去。而且由於3號綫同8號綫之間都有好大嘅運力差距，加上呢個站嘅3號綫月台空間比較窄，所以喺客流高峰期嗰陣，你個站嘅站廳同轉車樓入面，有時喺8號綫嗰邊搞客流控制都有。
呢個站喺每個星期一早上高峰期成日都搞客流控制嘅。
大塘站

大塘站（「塘」字有變調，粵拼：daai6 tong2 zaam6；英文：Datang Station）係廣州地鐵3號綫嘅車站，2006年12月30號開放。位置喺海珠區新滘東路近海珠湖北邊。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。同大多數嘅3號綫車站一樣，冇休息室同廁所、母嬰室響度。

站廳
大塘站設計成冇柱嘅站廳而令成個站廳好闊。而收費區喺站廳西邊，四圍俾人行通道同商舖圍住嗮，收費區嘅站廳同月台之間都有好多部扶手電梯、專用𨋢同樓梯，去邊個樓層都得。

月台
呢個站係島式月台1面2綫嘅地下車站，喺新滘東路嘅海珠湖地底度。
月台全景（去番禺廣場嗰邊，喺2014年7月21號影。）

商鋪同自助服務
而家嘅大塘站入面得好少鋪頭響度，便利檔、麵包檔同書店。
呢個站重有民生銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

出入口
大塘站冚唪唥嘅出入口大塘站嘅A出入口大塘站嘅A出入口 大塘站嘅B出入口大塘站嘅B出入口 大塘站嘅D出入口大塘站嘅D出入口
呢個站而家有3個出入口，分別係A、B同D。

規劃
呢個站最先喺2000年份廣州地鐵規劃入面出現咗。嗰時番禺撤市改區，原先3號綫向南延長到番禺廣場，重喺規劃緊嘅新滘路近大塘社區嗰邊整咗個站，位置同而家差唔多。

施工
2002年2月，3號綫正式喐手起時亦開始動工，工程直到2006年9月起好。

開通
2006年12月30號，由於3號綫一期全線通車，呢個站亦正式開放。

規劃
路線喺2008年嘅廣州地鐵網規劃出現咗。嗰時地鐵話要搞環綫，要求喺8號綫喺原先嘅細環同大環方案是旦揀一個嚟搞，結果決定揀咗大環方案。兩年後，地鐵同政府方決定唔拆8號綫而轉到特大環綫入面，但南半環擴大到新滘路一帶重經過海珠湖附近兼定做11號綫嘅車站。隨後喺2015年7月先至批准咗呢份方案。

施工
2017年9月11號，車站開始入場圍蔽施工。
2017年10月24號，車站開搞管綫遷移工作。

利用狀況
呢個站附近都係啲城中村同埋部分嘅住宅區響度。有上涌村、龍潭村、聚德花苑同堅真花園嘅居民響度，所以呢個站都幾多人下。由於隔籬嘅逸景路係個紡織城，而且城中村嗰帶啲出租屋嘅價錢好抵，所以呢個站大多數嘅客流都係搞紡織服裝生意啲人，其中有大部分人坐巴士去沙河嗰頭嘅服裝批發市場。喺6號綫開通之前，啲人係成日坐巴士過去沙河嗰邊嘅，喺6號綫通咗車之後，有部分乘客就轉咗坐地鐵去沙河頂站落車，但由於沙河站因拆遷問題，到而家都重未開通，所以有好多人繼續揀坐巴士去沙河嗰頭。
由於呢個站冇幾遠就係人工湖海珠湖、海珠濕地公園、上涌果樹公園等本土生態旅遊景區。喺廣州本地市區啲人嚟講，喺週末一撞正好天，大塘站就出現好多去附近啲景區嘅本土旅客。
瀝滘站

瀝滘站（注意「瀝」字有地名變音，粵拼：lek6 gaau1 zaam6；英文：Lijiao Station），規劃嗌過後滘站（hau6 gaau1 zaam6；Houjiao Station），係廣州地鐵3號綫同佛山地鐵1號綫（廣州叫廣佛綫）嘅轉車站，喺海珠區瀝滘村入面近南海心沙之間。不過兩個月台嘅開放時間都唔同，其中廣州地鐵3號綫範圍喺2006年12月28號開放，而佛山地鐵1號綫範圍喺2018年12月28號開放。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係1號綫嘅月台；地下3樓係3號綫嘅月台。雖然呢個站冇休息室，但有廁所同母嬰室，都喺嗮佛山地鐵1號綫月台範圍。

南站廳
預留南站廳結構，暫時唔開住。

站廳
呢個站有南北2個站廳，喺3號綫開通之後凈開咗北站廳，而南站廳由於海心沙重未開發而冇開到。
北站廳：收費區喺站廳南邊。北邊係人行通道，收費區有好多部扶手電梯同樓梯，專用𨋢往返月台。

月台
呢個站嘅廣州地鐵3號綫有個島式月台，喺瀝滘村到南海心沙嘅地底（地下3樓嘅中間）；而佛山地鐵1號綫整咗兩個側式月台，喺瀝滘村地底（地下2樓嘅北邊）；而事先留低咗嘅南海心沙月台就喺地下2樓嘅南邊，不過重未知起乜月台類，喺規劃嗰陣留咗畀嗰時嘅廣珠城際鐵路。
起呢個站之前就話咗係廣州一綜合交通樞紐，所以喺呢個站起咗三條綫嘅月台，而廣州地鐵3號綫月台重長過一般車站嘅島式月台，最北邊係去佛山地鐵1號綫嘅轉車位，中北邊整咗喺佛山地鐵1號綫落車之後去廣州地鐵3號綫嘅位。南邊重整咗去南海心沙嘅月台或去南站廳部分嘅位，入面有嗮扶手電梯同樓梯。
雖然而家已經成為轉車站，但係同廣州地鐵3號綫相連嘅佛山地鐵1號綫月台凈開咗北邊嗰個，南邊因受到南站廳未開工同南海心沙未規劃影響而冇開到，家下凈畀落客唔畀上車，加上喺站廳或廣州地鐵3號綫月台嘅樓梯亦有相關提醒話唔畀入去南站廳同佛山地鐵1號綫南月台範圍。

商舖同自助服務
而家嘅瀝滘站入面有唔同類嘅鋪頭畀乘客買嘢，好似有便利檔、麵包檔同書店等。
另外，瀝滘站入面有自助服務設施畀乘客用，包括自動櫃員機同可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商舖
7-Eleven
日閱堂
美心西餅

出入口
瀝滘站冚唪唥嘅出入口A出入口A出入口 B出入口B出入口 E出入口E出入口 F出入口F出入口
呢個站一共有四個出入口，分別係A、B、E，F。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

早期成為兩綫嘅轉車站
瀝滘站最先喺1997年嘅規劃出現。嗰時叫「後滘站」，係2號綫南邊終點，位置同而家差唔多。但2000年由於番禺改成區，所以方案變成3號綫嘅車站。而2號綫改成從南洲開始，一直向南去到廣州新客站（今日嘅廣州南站）而唔再去呢個站。而2003年方案入面，舊時從南洲到後滘嗰橛改成1號綫嘅車站，重將呢個站改成轉車站，甚至考慮埋廣珠城際鐵路會停喺南海心沙入面。

佛山地鐵1號綫繼續向東延長（已被打回頭）
早期2003年定咗嘅佛山地鐵1號綫嚟到呢個站做總站，不過隨住廣州大學城喺2004年開發，直到2009年已經形成一定嘅規模。有好多喺大學城讀書啲大學生諗住將佛山地鐵1號綫繼續延長到大學城入面。喺2015年4月20號，廣州市規劃局話因為新規劃到嘅有軌電車會經過大學城西南角嘅灣咀頭同海珠區東南角嘅瀛洲一帶而第一次拒絕咗請求。隨住思科智慧城喺2017年4月27號動工，更加提出咗佛山地鐵1號綫繼續向東延長嘅諗法。但係由於個車站預留結構嘅東邊條折返綫起成斷頭設計嘅品種，冇留正繼續向東延長條件而駁咗大學城啲業主同學生嘅建議。因此呢個站變成佛山地鐵1號綫東邊嘅永久尾站。

工程
車站喺2003年5月18號開始喐手起。由於規劃嗰時，車站位喺瀝滘涌底，所以起緊嗰陣臨時填咗涌嚟方便起3號綫。2004年4月1號由於車站工地北邊發生坍塌，搞到車站北邊周邊出現咗沉降，有部分民房變成危樓。工程持續到2006年中葉搞好，重恢復返瀝滘水道。

開通
2006年12月30號，車站隨住3號綫全線通車而正式開通。

工程一拖再拖
本嚟1號綫喺二期工程全部搞掂之後，直接開嚟呢度做總站。但由於徵地部分有好多屋受到影響，加上拆遷補償條件一直未達成共識，而且工地猛咁俾瀝滘當地村民搞。直至2014年7月為止，1號綫二期其它車站就快搞掂嗮，凈得瀝滘站維持原狀，結果搞到二期路線索性唔等佢而開到燕崗站為止。

正式施工
瀝滘站附近啲房屋拆遷補償直到2016年4月初先至傾掂，同年4月10號，地鐵施工隊正式入咗瀝滘村做好前期開工準備，同年6月16號正式動工。而佢嘅右線同左線嘅隧道先後喺2018年3月18號上晝同埋同年5月15號近正中午時段先至貫通。而月台範圍直到2018年12月14號先至起好嗮兼拆除圍蔽。

開通
從2018年12月28號朝早頭班車開始，因佛山地鐵1號綫東延段凈低部份都開通埋，所以呢個站嘅月台範圍亦正式對外開放。

出入口
呢個站早期開通時，凈開咗E同F兩個出入口，2018年12月28號因佛山地鐵1號綫開通入嚟呢個站，所以又開多咗A同B兩個出入口。

利用狀況
由於呢個站附近都係一大片拆遷範圍。雖然話車站隔籬嘅地鐵瀝滘站總站，有部960綫出到去後滘村同南洲路呢啲地方，但係呢個站附近啲路都好窄，而且960線凈係用到6米嘅中巴，搞到冇乜乘客。甚至有部分居民凈係揀的士同五類車嚟呢個站坐車，雖然話2號綫南延段——南洲站喺2010年開通咗之後，分流咗之前巴士960綫經過嘅地區啲人，但係呢個站除咗客流高峰期之外，其它時間都好少人坐車。不過從2018年12月28號朝早頭班車開始，因佛山地鐵1號綫東延段凈低部份開通埋，所以客流亦多咗好多。家下喺低峰時期都多咗一大堆往返佛山或從佛山到天河、番禺一帶啲人喺呢個站轉車。

轉車須知
呢個站喺起緊嗰時有預留到轉車結構，不過廣州版係島式，佛山版係側式，而且兩邊有樓梯、𨋢、電梯接埋。出入嗰時要睇清楚係邊個方向：
1號綫→3號綫：直接行到月台中間嘅樓梯或電梯行落一層樓就到。不過坐輪椅或攞咗大件行李啲乘客就要兜到有𨋢嘅地方搭𨋢落一層樓先至到。
3號綫→1號綫：直接行到月台北邊嘅樓梯或電梯行上一層樓就到。不過坐輪椅或攞咗大件行李啲乘客就要兜到有𨋢嘅地方搭𨋢上一層樓先至到。另外，轉車時千祈唔好入咗去佛山地鐵1同埋3號月台（南月台）範圍！，因為嗰邊凈畀落客，唔畀上車，加上喺折返綫出車時都唔行佛山地鐵月台（南月台）附近停。
閏年

閏年（粵拼：jeon6 nin4）係為咗追返天文或者季節時間，而有補返日數嘅年。而無補日數嘅年叫做平年。

西曆嘅閏年
西暦額我畧曆係基於地球繞太陽公轉一週嘅時間作為一年，再畫分為12個月。
以一日24小時計（小時嘅最小單位秒由銫-133原子嘅一種特定躍遷定義），公轉周期實際上為365日又四份之一，四年加埋嘅誤差有差唔多一日，所以每四年補一日，即係呢一年有366日，而呢一年就叫做閏年（但係如果年份係100嘅倍數，就要俾400除得盡，先至係閏年，否則就係平年。所以1800年、1900年、2100年、2200年、2300年都係平年，而2000年、2400年，就係閏年）。

唐曆嘅閏年
唐曆係陰陽曆，即係同時考慮太陰（月亮嘅別稱）同太陽嘅運行來制定。
月球繞地球公轉周期為一個「月」，呢個係中文「月」呢個時間單位嘅由來。月球繞地球公轉嘅周期為29日到30日之間，一「年」有十二或者十三個月。同時，地球繞太陽公轉周期為之一「歲」，以每年冬至為一歲嘅第一日。所以傳統上，冬至嗰日會做節慶祝，甚至有話：「冬至大過年」。
留意：「歲」同「年」係唔同嘅單位，歲嘅長度係固定嘅，大約係365.24日；而年嘅長度就唔固定，平年得十二個月，所以會短啲，而閏年就有十三個月，會長啲。設置閏年，係為咗令「年」嘅平均長度符合「歲」嘅長短而引入嘅誤差補值。閏年多出來嗰個月叫閏月。
重有：唐曆係個天文曆，月、年、歲、節氣呢啲事項，係跟住天文觀測而定，無固定嘅方程式來斷定，只可以根據最新嘅天文觀測數據來推斷未來嘅事項，而且會時不時跟住新收集嘅數據而更新。
維基同享有多媒體嘅嘢：Leap years
廈滘站

廈滘站（粵拼：haa6 gaau3 zaam6，英文：Xiajiao Station）係廣州地鐵3號線嘅一棟車站；呢個車站喺番禺區沙滘島廈滘村入面，有2個出入口。

站台
呢個站有一個島式月台，喺廈滘村廈滘南路嘅東邊地底度。
月台全景（去番禺廣場嗰邊，2014年7月影）

利用狀況
呢個站都係上漖村同埋厦滘村啲人同成日喺洛溪、南浦地區用巴士接駁嘅乘客成日嚟呢個站坐車嘅。喺2號線嘅南浦站開咗之後，重分咗呢個站嘅一部分客流去到南浦站度坐地鐵。
大石站

大石站（粵拼：daai6 sek6 zaam6；英文：Dashi Station）係廣州地鐵3號綫嘅車站，2006年12月28號開放，位置喺番禺區大石街道，新光快速路同群賢路嘅交界地底。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅月台。同大多數嘅3號綫車站一樣，冇廁所同休息室響度。

站廳
大石站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊嘅免費通道入面。而收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺新光快速路同群賢路嘅交界嘅地底。

商舖同自助服務
而家嘅大石站入面凈係得好少鋪頭畀乘客買嘢。但係大石站入面重有自助服務設施畀乘客用，包括咗自動販賣機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
7-Eleven
利口福

出入口
大石站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B、C、D。

注意：喺晚黑最後一班車開走之前嗰５分鐘之內係唔畀入閘坐車（包括埋買車飛）。

3號綫
呢個站最先喺2000年嘅地鐵規劃出現咗，嗰陣因番禺撤市改區，結果3號綫向南延長到番禺廣場站。嗰年規劃咗7號綫經呢個站。

7號綫嘅車站（已經取消咗）
喺設計同起緊3號綫時事先留低咗轉車結構，但未同時起埋另一邊，即使係2005年改咗7號綫嘅規劃都係噉。不過2010年修改過規劃，將原先轉車站改到漢溪長隆站而冇用到預留。家下個站嘅轉車結構暫時用咗流牆冚住。

4號綫嘅車站
喺2012年3月份規劃嘅4號綫從張槎站到呢個站為止，車站事先留低咗轉車結構有可能會重新用返。雖然2016年份規劃改到去南村萬博站嗰邊，但重經呢個站。

施工
到咗2002年5月，3號綫嘅工程開始逳手起。而工程一直到2006年底先至起好。

開通
喺3號綫開咗首通段之後一到未通到呢個站，直到2006年12月28號嘅3號綫全線開通嗰陣先至開始營運。

奇裝異服唔畀入站事件
2018年7月18號晚黑，有位身着住冇袖LOLITA服飾嘅大學生入去搭地鐵時，當場俾安檢人員攔咗落嚟，話係「奇裝異服」而唔畀入站搭車。事發後，事主第一時間發佈咗微博。即刻引起網上好多人討論，有網友唔明點解LOLITA服飾係奇裝異服。後嚟廣州地鐵官方第一時間關注咗呢單嘢，兩日之後即刻向事主道歉，重解釋嗰日上緊班嗰位安檢員係新仔，完全未知得嗮咩叫「奇裝異服」，重要求嗰位新仔去安檢公司加強培訓。廣州地鐵官方亦同時提醒：凡係入站搭車啲乘客帶有恐嚇性或醜化性嘅裝扮而引發其他人不安嘅，工作人員都有權唔畀入站坐車。

利用狀況
呢個站嘅附近有好多條巴士線路同埋樓巴接駁。再加上附近又有祈福新邨、南國奧林匹克花園、廣州碧桂園、星河灣等等呢啲大型樓盤，有啲打工仔成日都嚟呢個站落車返放工，呢個站係棟好繁忙嘅廣州地鐵車站。車站主要服務喺車站附近嘅番禺大石附近地區嘅大型樓盤嚟返放工學嘅人比較多。
雖然話呢個站距離原嚟嘅大石地區都好遠吓，但係A出入口隔籬有個巴士站可以去到唔同地區，所以有部分大石地區住嘅居民，甚至喺南村嘅大多數居民坐巴士嚟呢個站搭地鐵。所以呢個站嘅出入站人流都好多，尤其喺上落班高峰嗰陣重逼到爆咁滯。
家下工作日朝早07:40～09:00，喺同和到呢個站路段加開咗早高峰短綫，所以呢個站亦變成早高峰短綫嘅總站。
黃新

黃新（Wong Sun，1926年—1999年11月4號）係前香港無綫電視演員，曾經響處境喜劇香港八一至香港八六做「銀禧小食店」嘅老闆「茂叔」，所以好多觀眾都認得佢，有一仔一女。
1999年，黃新約滿後離開無綫電視正式宣布退休，同年十月後中風，一個月後喺廣華醫院逝世，享壽73歲。
番禺廣場站

番禺廣場站（粵拼：pun1 jyu4 gwong2 coeng4 zaam6；英文：Panyu Square Station）係廣州地鐵3號綫、18號綫同22號綫嘅轉車站，喺番禺區東環路同清河東路嘅交界。不過兩個站廳同月台範圍嘅開放時間都唔同，其中3號綫喺2006年12月28號營運，而18號綫喺2021年9月28號營運，而22號綫喺2022年3月31號營運。
佢既係家下22號綫南邊嘅尾站。

樓層
呢個站一共有5層樓嘅地下區域，其中地下1樓係站廳，有票務設施，客務中心同商鋪；地下2樓係3號綫嘅設備區同往返3號綫、18號綫同22號綫之間嘅轉車通道；地下3樓係3號綫月台；地下4樓係3號綫、18號綫同22號綫之間嘅轉車樓；地下5樓係18號綫同22號綫月台。

站廳
番禺廣場站嘅收費區喺站廳嘅中間偏南嘅位，而北邊係人行通道。收費區有好多部扶手電梯同樓梯、專用𨋢往返月台都得。

月台
呢個站有三個島式月台。其中3號綫喺東環路同清河路嘅交界地底；而18號綫同22號綫正式喺番禺廣場嘅地底。其中18號綫喺最開邊嗰兩條軌道停。
另外，呢個站嘅3號綫月臺東邊有條存車線，佢專門畀冚唪唥3號綫啲車返轉頭。東邊重有事先留低咗延長條件嚟繼續向東延長。

商舖同自助服務
而家嘅番禺廣場站入面得好少鋪頭畀乘客買嘢，有洗衫舖同便利檔。
另外，番禺廣場站入面重有自助服務設施畀乘客用，包括咗可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務。

出入口
番禺廣場站冚唪唥嘅出入口D出入口D出入口
呢個站一共有7個出入口，分別係A、C、D同埋E、F、G、H。

注意：喺晚黑最後一班車開走之前嗰５分鐘之內係唔畀入閘坐車（包括埋買車飛）。

規劃
呢個站最早出現喺2000年嘅地鐵規劃入面，嗰陣由於番禺撤銷咗直轄市份先至改咗區。結果3號綫向南延長到呢度，重定咗係南邊嘅總站。嗰時嘅站名重定咗係而家「番禺廣場站」呢個名。

施工
到咗2002年6月，3號綫嘅工程開始逳手起。而工程一直到2006年11月30號先至起好。

開通
喺2006年12月28號嘅3號綫全線開通嗰陣，車站開始投入營運。

規劃
2011年，嗰時出現咗18號綫規劃，路線亦經過呢個站。而2014年又多咗條22號綫經過呢個站。雖然兩者路線喺2015年1月對調咗，但兩個一樣都有份停番禺廣場站。隨後規劃喺2017年8月14號正式落實。

施工
車站原先嘅A出入口。不過佢喺2020年6月22號因起18號綫而俾地鐵方停用兼拆走。
2017年10月28號，車站正式開始施工。
2021年8月24號，車站亦順利三權移交。

開通
2021年9月28號晏晝，呢個站嘅18號綫範圍亦正式開通，車站亦變成轉車站。

出入口
呢個站開通初期淨得A、C、D三個出入口，不過A出入口喺2020年6月22號起停用兼拆走，改成轉18號綫同22號綫嘅通道。喺18號綫開通後，呢個站雖然多咗個E、F、G1、H四個出入口，但係A出入口未見到佢重新開返。

利用狀況
由於呢個站冇幾遠就係番禺區政府，加上重有部分住宅同埋巴士站去到市橋東邊、南沙區北邊同埋亞運村嗰啲地區，所以吸引咗嗰度嘅居民坐地鐵去廣州市區入面，所以呢個站除咗早晚高峰嗰陣同節假日期間，有好多人嚟呢度坐車之外。喺平時嚟講，啲客流都係拍嗮烏蠅咁滯。
海傍站

海傍站（「傍」字有陽去變調，粵拼：hoi2 bong6 zaam6；英文：Haibang Station），規劃時期嗌過廣州新城站（Guangzhou New Town Station），係廣州地鐵3號綫同4號綫嘅轉車車站，2006年12月30號開通。位置喺番禺區石碁鎮長南路同京珠高速公路嘅交界上空（廣州亞運村隔籬）。
佢亦係廣州地鐵嘅其一高架站，亦係3號綫南邊尾站。

樓層
呢個站一共有地上兩層樓同地下兩層樓嘅區域，其中地下同地下1樓係站廳，有票務設施同客務中心；地上2樓係4號綫嘅月台；地下2樓係3號綫嘅月台。車站冇休息室，但廁所喺地面嘅收費區入面，車站控制室隔籬。

站廳
呢個站嘅站廳分有3號綫同4號綫兩部分，其中3號綫喺地下1樓，而4號綫喺地面，兩個站廳嘅免費區冇連埋一齊。部分商舖喺收費區入面，入面有專用𨋢、扶手電梯同樓梯往返月台。

月台
呢個站有4個月台，其中3號綫一個島式月台、4號綫兩個側式月台。4號綫喺長南路同京珠高速公路嘅交界上空，而3號綫喺亞運村嘅地底。

商舖同自助服務
而家海傍站入面得一間便利舖同2台自助服務設施畀乘客用，包括1台羊城通充值機同埋1台可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅機。
商舖
7-ELEVEN

出入口
海傍站冚唪唥嘅出入口A出入口A出入口 B出入口B出入口 C出入口C出入口
呢個站一共有2個出入口，分別係A同B。

3號綫同4號綫嘅轉乘站
喺車站地面近扶手電梯位，有事先留正轉3號綫嘅結構。
呢個站最先喺2003年嘅地鐵方案入面出現，話係3號綫同4號綫嘅轉乘站。但初期規劃唔係噉，其中：
3號綫：從西向東行，到呢個站後轉向東南偏南去到金洲站為止。
4號綫：從西北偏北向東南偏南行，到呢個站後轉向東邊入海鷗島為止。
後嚟嘅局部修改方案入面，就將原先經呢個站嘅東邊同東南邊嘅路線對調，改成4號綫嘅車站重延長至南沙一帶，位置同而家差唔多，轉乘車站亦一樣冇變，但嗰時規劃嗌做廣州新城站。

3號綫嘅總站
廣州地鐵喺早期規劃呢個站做轉乘站時，亦透露到佢會繼續向東延長到海鷗島一帶，重喺2011年上報畀國家發改委審批呢份規劃，但係國家發改委話3號綫因客流太大，成條路線啲車站幾乎打嗮蛇餅而唔批。2015年初到2016年農曆新年之前，政府好多時考慮到街坊嘅請願因素而快啲落實3號綫嘅東延段規劃，雖然2016年2月底，廣州市國土規劃委員會已經聲明咗3號綫東延段會延長到海鷗島入面，但係同年6月12號，國土規劃委員會話路線凈延長到呢個站為止，暫時唔考慮延長到海鷗島入面。至於點解唔入亞運城同海鷗島，係因為2015年11月2號晏晝發佈兼通過咗《珠江江心島保護規劃工作方案》嘅協議，其中包括咗海鷗島嘅保護，令原先早期份地形同地鐵規劃出現好大變數。

施工
4號綫
2004年4月25號，4號綫二期工程正式攞到開工紙，重喺同年年底正式開工直到2006年12月初起好。喺開通之前，車站亦改咗名做海傍站。
3號綫
2017年12月12號，3號綫東延段工程正式攞到開工紙。

開通
2006年12月30號，由於4號綫二期正式開通，呢個站亦正式開放。
2024年11月1號，由於3號綫東延段正式開通，呢個站嘅地下車站區域都開埋。

利用狀況
海傍站附近都係啲大型住宅社區同廣州亞運城、海傍村呢啲地方，附近冇大型商業中心。所以除咗上落班高峰比較多人上落之外，其它時段比較少人上落。另外，附近重有巴士去到番禺市橋城區嗰邊，所以亦有啲居民會搭巴士到呢個站轉地鐵到南沙或大學城、市區嗰邊。
另外，凡係亞運城綜合體育館嗰邊有大型運動會比賽（例如奧運或亞運）或表演（例如演唱會）時，呢個站亦有好多人上落。
靠唔住嘅敘述者

嘅文學，靠唔住嘅敘述者（unreliable narrator）係指敘述出嚟嘅事唔可信嘅敘述者。靠唔住嘅敘述（unreliable narration）係敘事技巧嘅一種，指個故仔嘅敘述方式暗示或明示個敘述者並唔完全信得過，冇相對客觀同準確噉敘述故仔入面嘅事件。
請問，還有哪裡需要加強

《請問，還有哪裡需要加強》係一套2023年嘅台灣愛情喜劇電影，由九把刀執導同編劇，並且改編自由佢寫嘅小說《精準的失控》。宋芸樺、洪瑜鴻、柯震東、蔡昌憲同應朗丰領銜主演，故仔講述一個黑幫大佬比個女髮型師救咗之後鍾意咗佢。套戲喺2023年6月22日喺台北電影節首映，之後分別喺7月26日同8月24日喺台灣同香港上映。
紐約地鐵Q綫

紐約地鐵Q綫第2大道／百老匯快車／布拉頓慢車（英文：Second Avenue/Broadway Express/Brighton Local）係美國紐約地鐵B分部嘅一條路綫，起迄於曼克頓嘅第96街站同布碌崙嘅告尼島—史杜維奧大道站。Q綫屬BMT百老匯綫，所以標誌為黃色。
Q綫原本係布碌崙—曼克頓運輸股份有限公司（BMT）嘅1號綫，自1920年起沿住布碌崙嘅布拉頓綫同曼克頓嘅百老匯綫營運。歷史上，Q綫喺布碌崙、曼克頓同皇后區含好幾種服務模式，包括經曼克頓大橋嘅QB綫同經望地加街隧道（英文：Montague Street Tunnel）嘅QT綫。1988年至2001年，Q綫以橙色標誌沿IND第6大道綫營運。Q綫過去亦有好幾次喺皇后區營運，包括2010年至2016年工作日沿BMT亞士多利亞綫至亞士多利亞—秩馬詩大道嘅服務、喺911事件之後臨時改道期間沿IND皇后大道綫至森林山—第71大道嘅服務同直至2001年嘅沿IND第63街綫至第21街—皇后橋嘅服務。2001年至2004年，Q綫亦有一個喺布拉頓綫行特快嘅變體，因曼克頓大橋北面嘅工程項目以布拉頓海灘為終點。2017年1月1日，Q綫改道住第2大道地鐵。

車站一覽
紐約地鐵Q綫（第2大道／百老匯快車／布拉頓慢車）
第96街  – 第86街  – 第72街  – 勒盛頓大道—第63街 （出站轉乘：） – 第57街—第7大道  – 第49街  – 時代廣場—第42街 （出站轉乘：．） – 第34街—使者廣場  – 第28街  – 第23街  – 第14街—聯合廣場  – 第8街—紐約大學  – 王子街  – 運河街  – 地葛大道  – 大西洋大道—巴卡利詩中心  – 第7大道  – 前景公園  – 柏世德大道 – 教堂大道  – 比禾利路 – 歌地奧雨路 – 紐卻廣場  – H大道 – J大道 – M大道 – 國王公路  – U大道 – 納路 – 羊頭灣  – 布拉頓海灘  – 海洋大道 – 第8街西—紐約水族館  – 告尼島—史杜維奧大道 註釋：並唔係所有嘅轉綫都全日提供。有關更詳細嘅信息，請參閱紐約地鐵Q綫#車站一覽睇 • 論 • 改 • 歷
1860年

1860年係閏年。

8月
8月2號：李秀成喺江蘇青浦大破洋槍隊。

10月
10月6號：英法聯軍火燒圓明園。
10月13號：英法聯軍攻陷北京。
10月24號：中英簽《北京條約》。
10月25號：中法簽《北京條約》。

11月
11月6號：林肯當選為第十六屆美國總統，佢係第一位共和黨總統。
11月14號：中俄簽《北京條約》。

出世
5月21號：荷蘭病理學家威廉·愛因托芬：佢發明咗心電圖描記器，響1924年獲諾貝爾生理學同醫學獎。
9月6號 ：瑪麗·摩西，原始派畫家出生。

過世
9月21號：叔本華，德國哲學家。
狗仔隊亂入Seoul

《狗仔隊亂入Seoul》（英文：A Good Place to be a Dog）係香港MakerVille製作嘅遊埠同寵物資訊節目，由黃奕晨同王頌茵主持，2024年10月14號到11月1號逢禮拜一到五23:00－23:30喺香港電視娛樂ViuTV播出。節目主持會喺韓國首爾（Seoul）介紹當地嘅寵物友善設施同活動，認識當地嘅養狗文化。

節目調動
2024年11月1號：由於22:30-23:30播《Boyscation Too》第20集加長版，第15集延後到23:30-00:00播出。
楊民翠

楊民翠（Carina Yeung，藝名點點，1990年11月25號—），係香港藝人，主要喺網上拍片，亦做過演員、模特兒、節目主持等工作，2017年幫viuTV節目《2蚊遊2》做其中一位主持而開始多人識。

簡歷
楊民翠細個跟屋企人搬上大陸住，讀完大學先至返香港，做過演藝、教育、金融同物流業，之後佢受佢偶像譚杏藍（小花）影響，開始投入網上拍片嘅工作。
吳芷靖

吳芷靖（英文：Clary Wu，1999年11月25號—）係美國一位華裔文化製作人，福建出世，喺香港讀碩士嗰陣去參選2024年度香港小姐競選，攞到第四名同「現場我最喜愛佳麗」得主。

背景
吳芷靖喺福建出生。佢大學就讀喺美國加州大學爾灣分校（中文：加州大學爾灣分校），後升讀美國普瑞特藝術學院（中文：普瑞特藝術學院），以藝術文化管理碩士畢業，並任職文化製作人，現就讀香港大學碩士課程。2024年，吳芷靖參選2024年度香港小姐競選並入圍十五強，喺9月1號獲選「現場我最喜愛佳麗」獎項，之後喺9月15號舉行嘅決賽晉身四強。
10月1號

10月1號係公曆年嘅第274日（閏年第275日），離年尾重有91日。
<< - 10月 - >>



大件事
前331年：亞歷山大大帝喺Arbela戰役入面打敗波斯大流士三世。
959年：埃德加做咗英倫君主。
1367年：朱元璋攻陷蘇州，消滅張士誠政權。
1795年：比利時畀法國征服。
1814年：反法聯盟國家喺奧地利首都維也納開會，傾法國問題。
1841年：第一次鴉片戰爭—英軍入侵定海，大清將領葛雲飛、鄭國鴻、王錫朋抗英戰死，定海淪陷。
1869年：奧地利發行世界第一張郵政明信片。
1894年：馬達加斯加做咗法國殖民地。
1898年：康有爲、梁啟超出走中國。
1903年：第一屆世界棒球錦標賽開幕。
1910年：九廣鐵路英段通車。
1927年：蘇聯開始實施第一個五年計劃。
1930年：中國收返威海衛主權。
1936年：佛朗哥做西班牙國家元首。
1949年：中華人民共和國開國大典喺北京天安門廣場舉行，毛澤東喺天安門城樓上宣布中央人民政府成立。
1952年：第25屆日本眾議院議員總選舉。
1959年：中國遼寧廣播電視台開播，係中國最早開播嘅電視台之一。
1960年：尼日利亞同塞浦路斯分別由英國獨立。
1961年：東、西喀麥隆統一成喀麥隆聯邦共和國。同年羅傑馬利斯打出球季第61號全壘打，打破1927年貝比魯斯單季最多全壘打記錄。
1964年：世界第一條高速鐵路—日本東京、大阪嘅「東海道新幹線」通車。
1964年：柏克萊加州大學舉行自由言論運動（英文：Free Speech Movement）。
1969年：北京地鐵1號綫通車。
1978年：圖瓦盧由英國獨立。
1979年：香港地鐵修正早期系統—石硤尾至觀塘段通車，耗資58億港元起，係香港交通運輸史新一頁。通車儀式响前一日由港督麥理浩爵士主持。
1979年：美國將巴拿馬運河主權畀返巴拿馬。
1981年：日本內閣頒佈《常用漢字表》。
1982年：Sony推出第一部CD機 (model CDP-101)。
1986年：中國教育電視台成立。
1994年：帛琉獨立。
2001年：第8屆孟加拉國國會選舉。
2006年：黃毓民同梁國雄、陳偉業一班人成立社會民主連線，黃毓民當選黨主席。
2010年：中國冇人月亮探測器嫦娥二號發射。
2012年：2012年南丫島海難。
2013年：美國民主、共和兩黨就聯邦預算達唔成共識，美國聯邦政府非緊急部門開始停止運作。
2015年：湯家驊辭任香港立法會新界東選區議員正式生效。
2017年：2017年加泰隆尼亞獨立公投，超過90%選民贊成獨立。
2019年：日本消費稅由8%調整至10%。
2019年：慶祝中華人民共和國成立70周年大會（中文：庆祝中华人民共和国成立70周年大会）同慶祝中華人民共和國成立70周年聯歡活動（中文：庆祝中华人民共和国成立70周年联欢活动）喺北京天安門廣場舉行。
2019年：臺灣宜蘭縣蘇澳鎮發生南方澳大橋斷裂事故（中文：南方澳大橋斷裂事故），6死12傷，2,478戶停電。
2020年：日本東京證券交易所因爲系統故障，全日停止所有股票交易。
2021年：2020年世界博覽會（英文：Expo 2020）喺杜拜開幕，會期至2022年3月31號。
2024年：石破茂上任日本首相。
2024年：馬克呂特上任北大西洋公約組織秘書長。
我是歌手 誰來踢館

《我是歌手 誰來踢館》，係芒果TV為《我是歌手》第四季量身打造嘅一檔音樂事件型節目，節目最終將推送一位歌手成為《我是歌手》第四季終極踢館歌手。全網直播，誠意呈現豐富嘅音樂總類、音樂理念同音樂形態。參與歌手多來自中國好聲音、中國好歌曲、超級女聲、快樂男聲等各大選秀節目，節目總計有74位歌手加入比賽。最終，經過兩輪分貝票選，金志文成為終極踢館歌手。

創立目的
喺三季嘅我是歌手度，提拔咗好多新生代嘅歌手。於是喺第三季就加咗踢館賽，賽制改為三場一輪，歌手只要進入前四就踢館成功進入下一期嘅常規賽。目的就係發掘更多新生代嘅實力唱將。呢季有三位踢館新生代歌手，我是歌手總導演洪濤畀咗第九期嘅踢館歌手席位畀呢個節目，希望透過網友直接投票嚟決定大家心入面嘅終極踢館歌手。我是歌手第四季第一、二位踢館歌手將由導演組揀嚟參加比賽。而第三位踢館歌手，將由喺芒果TV嘅《我是歌手 誰來踢館》冠軍歌手去參加。

第一階段 踢館Live show
喺2015年12月5號到2016年1月7號係每日一場嘅直播踢館Live Show，喺直播時間入面，有註冊會員嘅用戶可以畀自己鐘意嘅歌手投分貝，每個用戶一天有100分貝，喺1月7號嘅直播結束後，分貝總排名前8位將進入下一階段嘅踢館衝刺中。
呢場係踢館Live show嘅第一場直播，由歌手金志文同黃英進行直播。
呢場係踢館Live show嘅第1二場直播，由歌手于湉同丁少華進行直播。
呢場係踢館Live show嘅第3場直播，由歌手張陽陽同白若溪進行直播。
呢場係踢館Live show嘅第4場直播，由歌手張瑋同莊心妍進行直播。
呢場係踢館Live show嘅第5場直播，由歌手左立同董皇嚀進行直播。
呢場係踢館Live show嘅第6場直播，由歌手劉心同鄧入比進行直播。
呢場係踢館Live show嘅第7場直播，由歌手羽田同卡奇社進行直播。
呢場係踢館Live show嘅第8場直播，由歌手HAYA樂團同王思遠進行直播。
呢場係踢館Live show嘅第9場直播，由歌手張遠同周定緯進行直播。
呢場係踢館Live show嘅第10場直播，由歌手許藝娜同多亮進行直播，同呢日周定緯返場。
呢場係踢館Live show嘅第11場直播，由歌手霍尊同張戀歌進行直播。
呢場係踢館Live show嘅第12場直播，由歌手朱俐靜同曾詠欣進行直播。
呢場係踢館Live show嘅第13場直播，由歌手葉錚同孫昕欣進行直播。
呢場係踢館Live show嘅第14場直播，由歌手打擾一下樂團同許鈞進行直播。
呢場係踢館Live show嘅第15場直播，由歌手魏語諾和同東山少爺進行直播。
本場為踢館Live show的第十六場直播，由歌手劉雨潼和蔣瑤嘉進行直播，且本日黃　英返場。
本場為踢館Live show的第十七場直播，由歌手汪小敏同歌浴森進行直播。
本場為踢館Live show的第十八場直播，由歌手金貴晟和陳一玲進行直播。
本場為踢館Live show的第十九場直播，由歌手尹姝貽和曾昱嘉進行直播。
本場為踢館Live show的第二十場直播，由歌手劉忻和莫龍丹進行直播。
本場為踢館Live show的第二十一場直播，由歌手艷樂隊進行直播，且本日于湉返場。
本場為踢館Live show的第二十二場直播，由歌手路默依和王藝潔進行直播。
本場為踢館Live show的第二十三場直播，由歌手西城胡楊、雲朵和楊鳴軒進行直播。
本場為踢館Live show的第二十四場直播，由歌手胡莎莎和余楓進行直播。
本場為踢館Live show的第二十五場直播，由歌手曹寅和桂雨濛進行直播。
本場為踢館Live show的第二十六場直播，由歌手鄭有智和劉鳳瑤進行直播。
本場為踢館Live show的第二十七場直播，由歌手王野和徐子崴進行直播。
本場為踢館Live show的第二十八場直播，由歌手吳俊余和[[]]進行直播。
本場為踢館Live show的第二十九場直播，由歌手劉明輝和李祥祥進行直播。
本場為踢館Live show的第三十場直播，由歌手貝貝和由美進行直播。
本場為踢館Live show的第三十一場直播，由歌手劉雅婷、梁心頤和趙鵬進行直播。
本場為踢館Live show的第三十二場直播，由歌手劉思涵、王韻壹和性感的拖鞋進行直播，且本日東山少爺返場。直播到性感的拖鞋第二輪演唱時，直播現場突然停電，一片漆黑，經由接近一小時的廣告播放後，決定暫停直播和明天的歌手一起繼續進行踢館，本日所累積的分貝將不計入成績。
本場為踢館Live show的第三十三場直播，由歌手鞏賀、梁文音和金池進行直播。且昨日劉思涵、王韻壹、性感的拖鞋和東山少爺因事故而暫停直播，於本日繼續比賽，王韻壹因檔期問題無法參與直播，但仍可接受分貝。
本場為踢館Live show的第三十四場直播，由歌手冬子、李一哲、徐晨辰和左安西西進行直播，且本日鄭有智、劉鳳瑤、羽田和王藝潔返場。
蘇起

蘇起（粵拼：sou1 hei2，1949年10月1號—）係臺灣政治學家同政治人物。佢嚮1999年2月1號至2000年5月19號係行政院大陸事務委員會部長。
章記建業

章記建業（Cheong K. Company Ltd）係一間1948年成立嘅香港地產發展商，由屈武圻創辦，但喺六十年代發展百嘉新邨期間遇上銀行危機同67暴動，項目由其他發展商接手，變成今天嘅海山樓等5座大廈。之後章記嘅業務就走下坡。
近年仍然喺度，由章記建業興建嘅建築物包括章記大廈、中環安樂園大廈同埋鰂魚涌瑞士樓等。
香港地產建設商會

香港地產建設商會（英文：The Real Estate Developers Association of Hong Kong），簡稱地產商會、地建會，係由一班地產商喺1965年成立嘅商會組織。商會有幾百個會員，會員可以喺地產及建造界功能界別投票，依家界別嘅立法會議員就係地建會嘅秘書長龍漢標。由於呢個會係代表一眾地產商嘅利益，所以唔少人都將佢睇成係地產霸權嘅象徵之一。
依家商會嘅會址位於香港中環德輔道中19號環球大廈1403室。

社團資料成謎
地產建設商會組成、架構同埋運作一直都好神秘，外界對商會所知一向唔多。喺2010年5月，香港有線電視試過根據《公開資料守則》，喺同 一年4月就香港地產建設商會成立宗旨同埋幹事資料呢啲基本資料向警察牌照課攞料，但係警方即日就話噉樣涉及私隱，要知道索取理由及得到商會同意而拒絕提供。之後記者繼續追問警方點解唔肯公開，但警察依然喺度耍太極。直到21日後，有線終於收到回覆但只係披露咗商會嘅宗旨。而幹事嘅資料就以《私隠條例》為由，話因為涉及個人資料而唔肯提供。結果記者同警察牌照課話想知道商會嘅註冊資料亦都衰咗。
屈武圻

屈武圻，香港商人，章記建業創辦人，香港地產建設商會第一屆副會長。
摩蘇爾

摩蘇爾係伊拉克第二大城，尼尼微省首府，亦近住古國亞述嘅都城尼尼微。
寇氏

寇（粵拼：kau3）係唐人姓氏，喺《百家姓》裏頭排第356位，依家經已冇乜人用。

名人
寇準
寇鴻萍
呢篇寇氏係同姓氏有關嘅楔位文章，重未寫完嘅。麻煩你幫手充實佢。
小媳婦

《小媳婦》係喺1967年嘅一部粵語片，由莫康時執導，陳寶珠、曾江主演。

情節
丁伶自少賣身入金家做童養媳，成日俾家姑虐打。阿泉心底鍾意丁伶，曾多次勸丁伶離開金家。丁伶嘅大伯家寶偷咗金母啲首飾，被金母發現，家寶一時錯手打死咗金母。喺大家糾纏期間，家寶撞到個頭又死咗。丁伶個老公家福甘願讓愛，俾丁伶、泉、小姑麗容一齊離開。
諾夫哥羅德共和國

諾夫哥羅德共和國係北歐古時一個共和國，喺1136年到1478年存在。
洪偉成

洪偉成係香港親中派人士，青關會主席、燕京啤酒香港有限公司總經理。

政治立場同活動
佢嘅政治立場係親中派。除咗作為青關會主席外，佢亦被指支持和策劃青關會圍攻同襲擊法輪功學員嘅計劃。亦有媒體披露，佢曾經做過中聯辦官員，負責培養中共地下黨員，期間受曾慶紅、周永康栽培。
喺2012年8月18號，佢曾經喺一次擾亂法輪功嘅活動入面恐嚇警察。

爭議
有啲親法輪功嘅媒體曾經披露，話佢道德敗壞，喺加拿大有婚外情。
陳愛菁

陳愛菁（潘陳愛菁），香港親中派政治人物兼商界人士，高日集團主席及行政總裁。

政治立場
佢係香港親中派一員，曾經為擔任香港廣東社團總會同民建聯聯合主辦嘅「香港廣東社團青年政治人才培訓課程」課程遴選委員會成員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
蝴蝶雙刀

蝴蝶雙刀（粵拼：Wu4 dip6 soeng1 dou1），又有嗌做雙叉刀，係雙刀嘅一種。佢成把刀嘅大約有一隻前臂咁長，可以收埋喺衫袖或者靴入面；佢刃寬厚，有利於格擋同埋反手刀；佢重會喺刀尖前面幾寸開刃，好容易垂直咁插入人體度。呢種兵器主要係中國南方人用嘅，但係北方都有用過。而喺好似係詠春或者洪拳呢啲廣東嘅南拳門派入面，好常會見到呢種刀。
葉毅邦

葉毅邦，香港親中派生意人，吉林港華燃氣有限公司董事長。

野雞大學博士學位同埋院士資格爭議
佢報稱攞到美國嘅林肯大學同埋亞洲知識管理學院高等學歷資格，但有線新聞喺2019年報道，林肯大學同埋亞洲知識管理學院其實係野雞大學，比錢就有得攞佢哋唔同嘅頭銜，林肯大學亦未獲美國當局認可。
2019年度澳門小姐競選

2019年度澳門小姐競選係澳門選美連盟所舉辦嘅選美舉辦活動，2019年8月13號喺澳門威尼斯人渡假村舉行。競選由澳廣視澳視高清台現場直播，而香港ViuTV就喺2019年8月18號禮拜日晚22:30到深夜00:30轉播。
呢次係第17次搞嘅澳門小姐競選，對上一次搞已經係2009年。
錢紅艷

錢紅艷（粵拼：cin4 hung4 jim3；簡化字：钱红艳；1996年2月18號—），花名籃球女，係中國大陸嘅傷殘游水運動員，雲南曲靖陸良縣人，2000年10月21號因為單車禍而冇咗兩隻腳。2007年開始學游水，曾經喺2011年參加過喺浙江紹興舉辦嘅第八屆全國殘疾人運動會同2016年參加過傷殘人士奧運會嘅游水比賽而出名。
九州

九州（日文：九州／きゅうしゅう Kyūshū）係喺日本西南面嘅島，包括九州本島上嘅大分縣、宮崎縣、福岡縣、佐賀縣、長崎縣（含五島列島同埋對馬島）、熊本縣同鹿兒島縣（包含大隅諸島同奄美群島）等 7 個縣同埋外島嘅沖繩縣，人口大概有 1,400 萬人（2024年），面積約 44,511 平方公里，係日本目前高科技產業嘅主要集散地。
九州本島係日本第三大島，面積 36,782 平方公里（2024年），同 35,980 平方公里嘅台灣差唔多大，僅次於本州同北海道，比四國大。

位置同範圍
九州位處北緯 30° 至 35° 之間嘅日本群島西南面，九州島北面嘅關門海峽將九州同本州分隔開，而東北面就俾豐予海峽將佢同四國所分隔。

地質面貌
由於成個日本群島位處歐亞大陸板塊同菲律賓板塊之間，呢兩個活躍板塊嘅活動令九州以至全日本嘅地形顯得破碎。九州嘅海岸線曲折多彎，聚集咗唔少零碎嘅島，成個島嘅河大都比較短、多山而少平地；而中部嘅熊本縣更係世界上最大嘅火山口阿蘇火山所在地。

天氣
由於受到海洋嘅氣候調節，除咗九州本島南部嘅鹿兒島縣同屬於外島嘅沖繩縣因緯度較低而形成季風型亞熱帶森林氣候之外，其餘大部分地方都係屬於季風型溫帶闊葉林氣候。全年四季分明，好似鹿兒島縣全年最低溫度係（1月）平均7℃，而最高温度就係（7月）平均27℃。雨量充足，全年平均降雨大約1000 至 2000 毫米。每年8月至10月期間比較容易受到西北太平洋嘅熱帶氣旋侵襲。

史
古代日本人叫九州做「筑紫島」（つくししま）。古代嘅九州可以劃分為9 國，九州呢個名就係咁嚟；呢啲古代嘅省份係：
筑前國（即福岡縣）
筑後國（即福岡縣）
肥前國（即佐賀縣，長崎縣）
肥後國（即熊本縣）
豐前國（即福岡縣，大分縣）
豐後國（即大分縣）
日向國（即宫崎縣）
大隅國（即鹿兒島縣東部）
薩摩國（即鹿兒島縣西部）
1871年明治天皇廢晒呢嘅舊政區，並設立新嘅縣份（睇廢藩置縣）。

經濟
主要嘅農產品有稻米、茶、煙草、甘薯同大豆；絲亦都被廣泛生產。另外九州以種類繁多嘅日本瓷器聞名。重工業主要集中喺北部嘅北九州同大分一帶，主要係化學同金屬加工。
九州最大城市係福岡市，佢係一個港口兼主要嘅重工業中心。北九州市亦係一個工業中心。長崎係島上主要嘅港口。

教育
九州嘅大學包括：久留米大學、九州大學、長崎大學、熊本大學、鹿兒島大學、大分大學、宮崎大學等等。
1951年

1951年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國四十年
朝鮮半島
南韓：檀紀4284年
北朝鮮：主體四十年
日本
昭和二十六年
佛曆：2493年～2494年
回曆：1370年3月22號～1371年4月2號
猶太曆：5711年4月23號～5712年4月2號
修正儒略日（MJD）：33647 - 34011

大件事
1月5號：南韓、美國盟軍反攻俾北韓佔據嘅漢城（今首爾）。
2月12號：伊朗國王巴列維大婚。
2月25號至3月9號：1951年泛美運動會（英文：1951 Pan American Games）喺阿根廷布宜諾斯艾利斯開幕，係首屆泛美運動會。
3月4號至3月11號：1951年亞洲運動會喺印度首都新德里舉行，係第1屆亞洲運動會。
3月11號：太平洋海外航空（Pacific Overseas Airlines）一架C-54飛機喺香港啟德機場起飛之後撞落畢架山，26死。單嘢係因為能見度低同飛機師出錯而起嘅。
4月18號：法國、西德、意大利、荷蘭、比利時、盧森堡六國喺法國巴黎簽訂《巴黎條約（英文：Treaty of Paris (1951)）》，成立歐洲煤鋼共同體。
5月23號：《中央人民政府和西藏地方政府關於和平解放西藏辦法的協議（中文：中央人民政府和西藏地方政府关于和平解放西藏办法的协议）》喺北京中南海勤政殿簽訂。
6月7號：中華民國總統蔣中正明令公佈「耕地三七五減租條例（中文：耕地三七五減租條例）」。
6月25號：美國哥倫比亞廣播公司播出世界上第一個彩色電視節目。
7月10號：開城舉行第一次嘅韓戰停戰談判會議。
7月17號：Boudewijn（荷蘭文：Boudewijn van België）成為比利時君主。
8月18號：第2屆老撾最高人民議會選舉。
9月8號：49國代表喺美國三藩市戰爭紀念歌劇院（英文：War Memorial Opera House）簽訂《三藩市和約（英文：Treaty of San Francisco）》。
9月28號：木衞十二畀人發現。
10月12號：《毛澤東選集》第一卷出版，定價1.5緡人民幣。
10月26號：丘吉爾喺英國大選贏咗。
12月20號：實驗堆一號（Experimental Breeder Reactor I），近住美國愛達荷州嘅Arco，成為世界上第一間發電嘅核電廠，佢產生嘅電夠整著四個200瓦嘅電燈膽。
12月24號：利比亞宣佈獨立。
香頭墳

香頭墳係南宋末年名將伍隆起嘅墳墓，喺新寧縣境內。
宋末宋帝昺避走厓門，伍隆起世受國恩，率領鄉人保衛皇帝。元朝大將張弘範當時追到廣州，伍隆起奮戰抵敵，但被部下謝子文殺死，重割咗佢個頭投降蒙古。丞相陸秀夫事後搵人葬咗佢，用香來代替佢個頭，所以個墳叫做「香頭墳」。
清朝學者屈大均曾經為佢作咗一篇銘：「天生沉檀，以為君首。血肉非香，烏鳶所有。斫以良工，其大如斗。玉粹金純。黃泉不朽。」
功課

功課（又叫作業）即係老師畀學生做嘅習作，有堂課同家課兩種。
功課有幾種，做法視乎學科而定，有文法功課、數學功課、科學功課。老師派嘅功課有時限，夠鐘就要交，由老師評分。

網上學習
有啲老師出功課題目擺上網，可能要學生喺屋企或者學校嘅網上做，即時選答或者指定時日喺網上交功課。
亦有啲老師要學生上網做練習，呢啲都算係功課嘅一種。
雖然喺網上做，但係欠交同家課一樣俾人扣分，亦會俾人罰。

堂課
内文：堂課
堂課係功課嘅一種，學生喺落堂之前要喺班房做嗮，如果唔係就屬於遲交，成績扣分。堂課係開卷式，唔係測驗。

家課
内文：家課
要做家課的原因：
有時老師認為啲學生喺班房唔夠時間做功課，所以畀佢哋返屋企做埋佢，咁就會變咗做家課。
測試學生的學習進度，可以計平時分

欠交功課
欠交功課（簡稱為「欠交」）係過咗限期都未交功課，而又冇補交，尤其係家課。喺限期之後補交功課叫做「遲交功課」。有啲國家，遲交功課會俾人扣分，俾人罰，老師可能會拒收，遲交同欠交都一樣俾人扣分。欠交功課對老師冇誠意，唔係都會試做下份功課，試交下功課，等老師知道學生啲成績。

其他意思
喺香港，亦有人會用「做功課」嚟形容鑽研同埋資料搜集嘅行為，例如：
啲人賭馬或者賭波，會喺賽前攞一份賽馬或者足球嘅資料（俗稱「馬經」及「波經」）嚟做功課，從中研究出馬仔或者球隊嘅往績、狀態形勢，然後釐定出最大機會贏錢嘅投注策略。
上班一族要完成手頭上嘅工作，可能要經過好多唔同嘅途徑嚟搜集資料，而四圍揾資料呢個舉動亦都俾人稱之為做功課。
社會語言學

社會語言學（粵音：se5 wui2 jyu5 jin4 hok6）係一門結合語言學同社會學嘅領域，專研究語言點樣同社會嘅各部份（例如文化）互相影響。

概念
睇埋：心理語言學
語碼轉換（code-switching）：指一個人講嘢嗰陣用多過一種語言或者語言變體，例如廿一世紀初嘅香港人就出嗮名興講嘢嗰時粵英夾雜。
語言威望（prestige）：指一隻語言變體同第啲變體比起嚟「幾有威望」；舉例說明，喺廿世紀英式英文同美式英文畀好多人覺得係比較「正統」嘅英文，所以啲人會覺得佢哋「高檔」啲，而同時非英式非美式嗰啲英文成日畀人話佢哋低俗難登大雅之堂。喺呢種情況下，英式英文同美式英文就算係威望比較高。
Idiolect（粵拼：i1 di4 ou4 lek4）：指一個人用語言嘅獨特方式；想像香港人講廣東話，原則上，香港人個體之間喺廣東話講嘢方式上都有微細差異，例如有個人，叫佢做明仔，明仔有句口頭禪，硬係會將句嘢掛喺口邊，成日都會重複噉講嗰句嘢；明仔用廣東話嘅獨特方式就係佢嘅 idiolect 。
喺語料庫相關嘅工作當中，「點樣處理啲語料入面嘅 idiolect 先至得」係一個大課題。
滘口站

滘口站（粵拼：gaau3 hau2 zaam6；英文：Jiaokou Station）係廣州地鐵5號綫嘅車站，2009年12月28號開放，位置喺荔灣區芳村大道西同南海區廣佛路嘅交界（324國道標記：1028），隔籬冇幾遠係滘口客運站。
呢個站係成個廣州地鐵最西邊嘅總站。

樓層
呢個站凈得地上嘅三層樓。其中地上一樓係出入口，周邊都係啲滘口汽車客運站等附近建築為主；地上二樓係站廳，有票務設施、客務中心同商鋪；地上三樓係5號綫月台。雖然車站冇休息室，但廁所喺站廳嘅收費區入面。

站廳
呢個站嘅站廳喺地上二樓，周邊係人行通道同埋各個出入口，人行通道嗰邊有專用䢂嚟方便畀帶住大件行李嘅乘客佢滘口客運站或車站嘅站廳入面。收費區範圍有好多部專用𨋢、扶手電梯同埋樓梯去到站廳同月臺都得。

月台
呢個站有個島式月台，喺滘口客運站西南邊嘅上空。而且兩個月台嘅列車都係去文沖嗰邊，重冇落客專用月台同調頭路軌，而冚唪唥嘅5號綫列車都經過車站前面嘅交叉綫返轉頭。
呢個站嘅南邊軌道有條存車綫，喺客流高峰期嗰陣用。

商鋪同自助服務
雖然話滘口站凈係得一間便利鋪響度。但係重有好多自助服務設施畀乘客用，包括咗自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。
商舖
7-ELEVEN

出入口
滘口站冚唪唥嘅出入口A1同A2出入口A1同A2出入口 B1同B2出入口B1同B2出入口
呢個站一共有4個出入口，分別係A1、A2同B1，B2。

利用狀況
滘口站係廣州市荔灣區同佛山市南海區交界嘅其中一個車站，附近有好多個住宅區同城中村，所以又好多住宅區同城中村嘅乘客喺呢個站去其它地區。甚至重有佛山南海嘅居民嚟坐巴士到呢個站轉地鐵去到廣州市入面都得。由於隔籬冇幾遠就係滘口客運站，所以有好多乘客都帶住好多行李去嗰頭轉巴士，搞到站入面都幾逼下，如估係節假日重搞出人山人海添。